Diari Oficial de la Generalitat Valenciana


Sumari del DOGV 3238, del 08-05-1998 (1998/3617)

DECRET 53/1998, de 21 d'abril, del Govern Valencià, pel qual es delimita l'entorn de protecció del recinte emmurallat de Mascarell, a Nules.
--------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/04/21/53/dof/vci/html**

### Dades del document

Número de DOGV
:   3238

Data del DOGV
:   08-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3617


Data del document
:   21-04-1998

Organisme emissor
:   Conselleria de Cultura, Educació i Ciència

Tipus de document
:   Decret

DECRET 53/1998, de 21 d'abril, del Govern Valencià, pel qual es delimita l'entorn de protecció del recinte emmurallat de Mascarell, a Nules. [1998/X3617]
  
Mitjançant Resolució de 28 de març de 1996, de la Direcció General de Belles Arts i de Conservació i Restauració de Béns Culturals del Ministeri de Cultura, es va procedir a la inscripció del recinte emmurallat de Mascarell, a Nules, en el Registre General de Béns d'Interès Cultural, amb categoria de monument, en tenir la consideració de Bé d'Interès Cultural, de conformitat amb el que regula la disposició addicional segona de la Llei 16/1985, de 25 de juny, del Patrimoni Històric Espanyol.
  
L'article 11.2. de la citada llei assenyala l'obligatorietat que figure en l'expedient de declaració de Béns d'Interès Cultural la delimitació de l'entorn afectat per aquesta.
  
En conseqüència, amb el fi d'adaptar-se a la normativa legal establida per la Llei 16/1985, de 25 de juny, la Direcció General de Patrimoni Artístic de la Conselleria de Cultura, Educació i Ciència, mitjançant Resolució de 20 de juny de 1996, va acordar tenir per incoat l'expedient de delimitació de l'entorn de protecció del recinte emmurallat de Mascarell, a Nules.
  
El Tribunal Constitucional, en la sentència 17/1991, de 31 de gener, estableix que corresponen a les comunitats autònomes, si tenen assumides estatutàriament les competències, emetre la declaració formal de Bé d'Interès Cultural.
  
El Decret 181/1991, de 15 d'octubre, del Govern Valencià, estableix que l'òrgan competent per a la resolució d'expedients en matèria de Béns d'Interès Cultural, en l'àmbit competencial de la Generalitat Valenciana, és el Govern Valencià, a proposta del conseller de Cultura, Educació i Ciència. De conformitat amb el dit decret, el conseller de Cultura, Educació i Ciència ha proposat delimitar l'entorn de protecció del recinte emmurallat de Mascarell, a Nules, i a tal efecte ha fet constar que s'han realitzat els tràmits preceptius en la incoació i instrucció de l'expedient.
  
En virtut del que s'ha exposat, vist l'article 31.5 de l'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol, i d'acord amb allò que s'ha establit en la disposició transitòria sisena en relació amb els articles 11.2., 14 i 15 de la Llei 16/1985, de 25 de juny, del Patrimoni Històric Espanyol i el Reial Decret 111/1986, de 10 de gener, de desenvolupament parcial d'aquesta, modificat pel Reial Decret 64/1994, de 21 de gener, a proposta del conseller de Cultura, Educació i Ciència, amb la deliberació prèvia del Govern Valencià, en la reunió del dia 21 d'abril de 1998,
  
DECRETE
  
Article únic
  
Es delimita l'entorn de protecció del recinte emmurallat de Mascarell, a Nules, definit en els annexos adjunts que formen part d'aquest decret.
  
Disposició final
  
Aquest decret es publicarà en el Boletín Oficial del Estado i entrarà en vigor l'endemà de la seua publicació en el Diari Oficial de la Generalitat Valenciana.
  
València, 21 d'abril de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
FRANCISCO E. CAMPS ORTIZ
  
Annex I
  
Motivació de la delimitació proposada
  
El criteri seguit per a la delimitació de l'entorn de protecció ha sigut la inclusió en l'àrea limítrofa dels camins des d'on és possible contemplar-lo.
  
Annex II
  
Àrea de protecció
  
A) Descripció literal de la delimitació.
  
Origen. Punt A. Punt d'unió del traçat de la carretera comarcal C-225 amb l'antic traçat del ferrocarril de via estreta cap a Borriana.
  
Sentit segons el moviment de les manetes del rellotge.
  
Línia delimitadora. Des de l'origen i en el sentit de las manetes del rellotge, la línia passa al llarg del marge esquerre de la carretera comarcal C-225 i travessa el pas elevat que salva el ferrocarril fins un camí particular anterior al camí de la Ratlla, el qual corre pel marge esquerre fins que es troba amb la senda Mitjana. En aquest punt, la línia passa pel marge esquerre fins el camí de l'Alcúdia, on tomba un poc fins que es troba amb l'antic traçat del ferrocarril de via estreta, el qual corre sempre pel marge esquerre fins el punt d'origen.
  
B) Descripció gràfica.


Còpia Permalink ELI